Publication: Magyar Közlöny
Issue: MK-2010-75 (Year: 2010, Number: 75)
Era: contemporary
Section: (1) A kistermelõi élelmiszer-termelés, elõállítás és értékesítés feltételeirõl szóló 52/2010. (IV. 30.) FVM rendelet
Paragraph Index: 513

(1) A kistermelõi élelmiszer-termelés, elõállítás és értékesítés feltételeirõl szóló 52/2010. (IV. 30.) FVM rendelet (a továbbiakban: R2.) 6. §-ának (5) bekezdése helyébe a következõ rendelkezés lép: „(5) Az étkezési tyúktojás értékesítése esetén – a helyi piacon értékesített tojások jelölésérõl szóló jogszabályban foglalt kivétellel – fel kell tüntetni az egységes közös piacszervezésrõl szóló, 2007. október 22-i 1234/2007/EK tanácsi rendeletben és e rendelet végrehajtása részletes szabályainak bevezetésérõl szóló 2008. június 23-i 589/2008/EK bizottsági rendeletben elõírt jelölést. A gazdaságában legfeljebb 50 tojótyúkot tartó kistermelõnek az általa termelt és a végsõ fogyasztó részére gazdaságában vagy házhoz szállítással értékesített tojáson nem kell feltüntetnie a termelõ megkülönböztetõ számát tartalmazó kódot, amennyiben az értékesítés helyén feltünteti a nevét és címét.”

Source: https://magyarkozlony.hu/hivatalos-lapok/6e88543930012f4017e194fdbed93d75a10e2ff6/dokumentumok/62a7666ed130d853a1340962ad677f0c95dce77b/letoltes